સેન્સર બોર્ડે માત્ર એ સર્ટિફાઇડ કરવું જોઇએ કે કઇ ફિલ્મ કઇ ઉંમરના લોકો જોઇ શકે છે. એક વાર તમે તેને એડલ્ટ સર્ટિફિકેટ આપી દીધું તો તે લોકો પર છોડી દેવું જોઇએ કે લોકો શું જોવા ઇચ્છે છે અને શું નહીં. કલ્કિ કહે છે કે ભારત માત્ર હિંદીભાષી દેશ નથી, પરંતુ અહીં દરેક પ્રકારની ભાષાઓ, જેમ કે મરાઠી, ગુજરાતી, મલયાલમ, બંગાળી જેવી ઘણી ભાષાઓ બોલવામાં આવે છે અને દરેક ભાષાનો પોતાનો એક દર્શકવર્ગ હોય છે. હું પર્સનલી મરાઠી ભાષાની મોટી ફેન છું. આ ઇન્ડસ્ટ્રીએ કોર્ટ, સેરાટ જેવી ઘણી શ્રેષ્ઠ ફિલ્મો આપી છે. એ જ રીતે અંગ્રેજી ફિલ્મોનો પણ અહીં દર્શકવર્ગ છે, જેના કારણે હોલિવૂડની ફિલ્મો પણ અહીં સારો બિઝનેસ કરે છે. હું માનું છું કે મારી આ ઇંગ્લિશ ફિલ્મ પણ દર્શકો વચ્ચે સારો બિઝનેસ કરશે.